இந்த நிலையில் தேசிய மூலதன உருவாக்கத்திற்கும் தேசிய முதலாளித்துவத்திற்கும் எதிரான சக்திகள் ஒன்றிணைந்தன. அதாவது நிலப்பிரபுக்களும் அந்நிய ஆதிக்க சக்திகளும் ஒன்றிணைந்தன. இதனூடாக மூன்றாம் உலக நாடுகளில் நிலப்பிரபுக்கள் அந்நிய ஏகாதிபத்தியத்தின் நண்பர்களாயினர். இவர்களுக்கிடையில் அதிகாரப் போட்டிக்கான உள்முரண்பாடுகள் எழுந்தபோதிலும் தேசிய மூலதனம் தேசிய முதலாளித்துவம் என்ற பொது எதிரிக்கு எதிராக நிலப்பிரபுத்துவம், ஏகாதிபத்தியம் என்ற இரு பகுதிகளும் ஒன்றிணைந்தன.